Emil Benčík

Emil Benčík (* 20. január 1933, Zlatno) je slovenský novinár, spisovateľ a prekladateľ. Ako šéfredaktor literárno-dramatického vysielania Slovenského rozhlasu zaviedol na Slovensku rozhlasový žáner fíčer.

V 50-tych rokoch bol súčasťou významnej novinárskej generácie ako redaktor v denníku Smena. Z jeho iniciatívy a pod jeho vedením vznikol a 17 rokov sa vysielal prvý slovenský rozhlasový rodinný seriál Čo nového, Bielikovci. ktorý získal takmer 2 milióny stálych poslucháčov. Emil Benčík počas 40-ročného pôsobenia v Slovenskom rozhlase autorsky pripravoval publicistické cykly relácií o významných osobnostiach Slovenska Ľudia, fakty, udalosti, Sólo pre ..., Takí sú rozhlasáci. Je autorom mnohých umelecko-publicistických, dokumentárnych, dramatických i literárnych pásem a rozhlasových fíčrov.

Za svoju literárnu a žurnalistickú tvorbu bol Emil Benčík vyznamenaný viacerými oceneniami, medzi inými prestížnou medzinárodnou Cenou Egona Erwina Kischa za jeho knihu Králi ducha.http://www.rozhlas.sk/Oceneny-Emil-Bencik?l=1&c=0&i=21173&p=1 Ako prvý, a dodnes jediný autor získal Cenu Vojtecha Zamarovského za rozhlasovú tvorbu.

 Životopis 
Emil Benčík sa narodil 20. januára 1933 v obci Zlatno pri Zlatých Moravciach. Vyštudoval slovenský a ruský jazyk na Pedagogickej fakulte Univerzity Komenského v Bratislave. Vyučoval na ZDŠ v Lokci a na Pedagogickom gymnáziu v Krupine. V rokoch 1956 – 1958 bol redaktorom v denníku Smena. Od roku 1958 do 1971 pôsobil vo Varšave ako zahraničný korešpondent denníka Smena, lektor slovenského jazyka a vedúci redaktor časopisu Poľsko. Od roku 1971 do 1990 bol šéfredaktorom Hlavnej redakcie literárno-dramatického vysielania Československého rozhlasu v Bratislave. Od roku 1990 do 1998 bol redaktorom Redakcie umelecko-dokumentárnej publicistiky Slovenského rozhlasu.

 Tvorba 
Z jeho iniciatívy a pod jeho vedením sa 17 rokov vysielal prvý slovenský rodinný rozhlasový seriál Čo nového, Bielikovci.

 Literárna tvorba 
 1971 - Domov a svet (spolu s  K. Kwaliszynovou)
 2003 - Prvý muž česko-slovenskej jari Alexander Dubček
 2007 - Čo neodvial vietor
 2008 - Rebrík do neba
 2010 - Králi ducha
 2011 - Bohatá žatva Andreja Chudobu
 2014 - Zlatno v náručí hôr

 Preklady literárnych diel 
 1960 - Dawid Rubinowicz: Dávidkov denník
 1962 - Włodzimierz Jaroszyński: Tajný front
 1972 - Alojzy Twardecki: Škola janičiarov

 Rozhlasové publicistické cykly 
 1997 – 2004 - Ľudia, fakty, udalosti
 2003 – 2008 - Sólo pre ...
 2008 – 2011 - Takí sú rozhlasáci

 Rozhlasová literárna a umelecko-publicistická tvorba 
 1972 - Tiché ruky, Hniezdo na dlani, Nechajme stromy rásť, Na dne leta
 1975 - Dráma lásky a nelásky
 1979 - Zasadiť strom
 1978 - Zatmenie Zeme
 1989 - Vaša výsosť peniaze
 1990 - Slovenský chlebík
 1990 - Sako Róm gilavel – Každý Róm si spieva
 1991 - Zvon Andrej
 1991 - Život a smrť s Dávidovou hviezdou
 1993 - Akí sme, takí sme
 1993 - Prvý muž Pražskej jari
 1994 - Dies veritatis – Deň pravdy
 1994 - Hviezdne nebo nad Jeruzalemom
 1995 - Kniha kníh prehovorí k všetkým
 1995 - Posledný deň vojny, prvý deň mieru
 1996 - Teheránska, Jaltská a Postupimská konferencia
 1996 - Norimberský proces – Akt historickej spravodlivosti
 1996 - Po dobrom živote dobrá smrť
 1997 - Podla vzoru srdce
 1997 - Operácia Overlord
 1997 - Eroica Varsoviensis
 1998 - Čierne dni v éteri
 1999 - Dlhá noc v Kremli
 2000 - Čo nám dalo a čo nám vzalo 20. storočie
 2002 - Hlavou proti múru
 2003 - Tanec nad priepasťou
 2003 - Pred bránou pekla
 2004 - Plamienky nádeje
 2005 - Bola raz jedna Nežná
 2006 - Neslávny odchod mocných

 Preklady rozhlasových hier 
 Henryk Bardijevski: Koperník
 Józef Gruda: Poľská suita, Albert, Kapela
 Andrzej Mularczyk: Z hlbín vôd, Balkón na Hlavnej ulici, Prespať zimu, Kuchynský vchod
 Marian Grzesczak: Poľská symfónia

 Ocenenia 
 1998 - Zlatá medaila Alexandra Dubčeka za fíčrový rozhlasový seriál Prvý muž Pražskej jari
 2001 - Cena Vojtecha Zamarovského za rozhlasovú tvorbu
 2011 - Cena Egona Erwina Kischa za literatúru faktu

 Monografie a štúdie 
Tvorba a život Emila Benčíka sú predmetom nasledujúcich odborných monografií, štúdií a vedeckých prác:

 Encyklopédia Slovenska, I. zväzok. Encyklopedický ústav SAV, Osveta, Bratislava 1977, s. 177.
 Encyklopédia dramatických umení Slovenska 1. Veda, vydavateľstvo SAV, Bratislava 1989, s. 103.
 Príspevky k dejinám rozhlasu. Slovenský rozhlas, Bratislava 2006.
 Kačala, J.: Jazyk v knihe Emila Benčíka o troch slovenských kráľoch ducha, Kultúra slova, ročník 46, Bratislava 2012.
 Herceg, E.: Emil Bencík – všestranná novinárska osobnost. Diplomová práca, Katedra žurnalistiky Filozofickej fakulty Univerzity Komenského v Bratislave, 2006.
 Nemečková, L.: Rozhlasový dokument v Slovenskom rozhlase - Emil Benčík, kľúčová osobnosť zakladateľskej generácie, diplomová práca, Fakulta masmédií Paneurópskej vysokej školy v Bratislave, evidenčné číslo FM-24684-7985, Bratislava 2014.
 Slovník klubů českých a slovenských autorů literatury faktu. Praha 2003, s. 268.
 Čo bolo (i nebolo) v éteri. Slovenský rozhlas, Bratislava 2003.
 Matovcík, A. a kol.: Slovník slovenských spisovateľov 20. storočia. Vydavatelstvo SSS a SNK, Bratislava – Martin 2001, s. 33.

 Referencie 

 Externé odkazy 


Kategória:Osobnosti zo Zlatna (okres Zlaté Moravce)
Kategória:Slovenskí spisovatelia
Kategória:Slovenskí novinári
Kategória:Slovenskí pedagógovia
Kategória:Slovenskí rozhlasoví redaktori
Kategória:Slovenskí redaktori periodík
Kategória:Slovenskí prekladatelia
Kategória:Pracovníci Československého rozhlasu
Kategória:Pracovníci Slovenského rozhlasu
Kategória:Absolventi Pedagogickej fakulty Univerzity Komenského v Bratislave